CELEX: 32016D0398
Language: sk
Date: 2016-03-16 00:00:00
Title: Vykonávacie rozhodnutie Komisie (EÚ) 2016/398 zo 16. marca 2016, ktorým sa povoľuje umiestnenie chleba ošetreného UV žiarením ako novej potraviny na trh v súlade s nariadením Európskeho parlamentu a Rady (ES) č. 258/97 [oznámené pod číslom C(2016) 1527]

18.3.2016   
            
            
               SK
            
            
               Úradný vestník Európskej únie
            
            
               L 73/107
            
         VYKONÁVACIE ROZHODNUTIE KOMISIE (EÚ) 2016/398
   zo 16. marca 2016,
   ktorým sa povoľuje umiestnenie chleba ošetreného UV žiarením ako novej potraviny na trh v súlade s nariadením Európskeho parlamentu a Rady (ES) č. 258/97
   
      
         [oznámené pod číslom C(2016) 1527]
      
   
   (Iba švédske znenie je autentické)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 258/97 z 27. januára 1997 o nových potravinách a nových prídavných látkach (1), a najmä na jeho článok 7,
   keďže:
   
               (1)
            
            
               Spoločnosť Viasolde AB, ktorá vyrába zariadenia na ošetrovanie UV žiarením, požiadala 12. februára 2014 v zmysle článku 1 ods. 2 písm. f) nariadenia (ES) č. 258/97 príslušné fínske orgány o umiestnenie chleba ošetreného ultrafialovým (UV) žiarením ako novej potraviny na trh. Ošetrenie UV žiarením má zvýšiť obsah vitamínu D v chlebe, a to znamená, že by sa nutričná hodnota takéhoto chleba značne líšila od výživovej hodnoty chleba pečeného tradičným spôsobom.
            
         
               (2)
            
            
               Príslušný orgán Fínska zodpovedný za posudzovanie potravín vydal 14. marca 2014 prvotnú hodnotiacu správu. V správe dospel k záveru, že chlieb ošetrený UV žiarením spĺňa kritériá novej potraviny stanovené v článku 3 ods. 1 nariadenia (ES) č. 258/97.
            
         
               (3)
            
            
               Komisia zaslala prvotnú hodnotiacu správu 19. marca 2014 ostatným členským štátom.
            
         
               (4)
            
            
               V lehote 60 dní predpísanej v článku 6 ods. 4 prvom pododseku nariadenia (ES) č. 258/97 boli vznesené odôvodnené námietky.
            
         
               (5)
            
            
               Komisia sa 13. novembra 2014 obrátila na Európsky úrad pre bezpečnosť potravín (ďalej len „EFSA“) s požiadavkou vykonania dodatočného posúdenia chleba ošetreného UV žiarením ako novej potraviny v súlade s nariadením (ES) č. 258/97.
            
         
               (6)
            
            
               EFSA dospel vo svojom „Vedeckom stanovisku k bezpečnosti chleba ošetreného UV žiarením ako novej potraviny“ (2) z 11. júna 2015 k záveru, že chlieb obohatený o vitamín D2 vďaka ošetreniu UV žiarením je za navrhovaných podmienok použitia bezpečný.
            
         
               (7)
            
            
               Stanovisko preto poskytuje dostatočné dôvody na to, aby bolo možné konštatovať, že chlieb ošetrený UV žiarením ako nová potravina spĺňa kritériá stanovené v článku 3 ods. 1 nariadenia (ES) č. 258/97.
            
         
               (8)
            
            
               Nariadením Európskeho parlamentu a Rady (ES) č. 1925/2006 (3) sa stanovujú požiadavky na pridávanie vitamínov a minerálnych látok a niektorých ďalších látok do potravín. Používanie chleba ošetreného UV žiarením by sa malo povoliť bez toho, aby boli dotknuté požiadavky uvedeného právneho predpisu.
            
         
               (9)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre rastliny, zvieratá, potraviny a krmivá,
            
         PRIJALA TOTO ROZHODNUTIE:
   Článok 1
   Chlieb ošetrený UV žiarením špecifikovaný v prílohe I možno umiestňovať na trh ako novú potravinu s najvyšším prípustným množstvom 3 μg vitamínu D2 na 100 g bez toho, aby boli dotknuté osobitné ustanovenia nariadenia (ES) č. 1925/2006.
   Článok 2
   Označenie na etikete potravín sa doplní o tento text: „obsahuje vitamín D vytvorený pomocou ošetrenia UV žiarením“.
   Článok 3
   Toto rozhodnutie je určené spoločnosti Viasolde AB, Dalstigen 4, 262 63, Ängelholm, Švédsko.
   
      V Bruseli 16. marca 2016
      
         
            Za Komisiu
         
         Vytenis ANDRIUKAITIS
         
            člen Komisie
         
      
   
   
      (1)  Ú. v. ES L 43, 14.2.1997, s. 1.
   
      (2)  Vestník EFSA (EFSA Journal) (2015) 13(7):4148.
   
      (3)  Nariadenie Európskeho parlamentu a Rady (ES) č. 1925/2006 z 20. decembra 2006 o pridávaní vitamínov a minerálnych látok a niektorých ďalších látok do potravín (Ú. v. EÚ L 404, 30.12.2006, s. 26).
   
      PRÍLOHA
      
         ŠPECIFIKÁCIA CHLEBA OŠETRENÉHO UV ŽIARENÍM
      
      
         Definícia:
      
      Chlieb ošetrený UV žiarením sú chlieb a rožky (bez polevy) z kysnutého cesta, ktoré sú po upečení vystavené ošetreniu ultrafialovým žiarením, aby došlo k premene ergosterolu na vitamín D2 (ergokalciferol).
      UV žiarenie: je proces žiarenia v ultrafialovom spektre svetla s vlnovou dĺžkou 240 až 315 nm počas maximálne 5 sekúnd s energiou 10 až 50 mJ/cm2.
      
         Vitamín D2:
      
      
                  Chemický názov
               
               
                  (5Z,7E,22E)-3S-9,10-sekoergosta-5,7,10(19),22-tetraén-3-ol
               
            
                  Synonymum
               
               
                  ergokalciferol
               
            
                  CAS č.
               
               
                  50-14-6
               
            
                  Molekulová hmotnosť
               
               
                  396,65 g/mol
               
            
         Obsah:
      
      
                  Vitamín D2 (ergokalciferol) v konečnom výrobku
               
               
                  0,75 – 3 μg/100 g (1)
                  
               
            
                  Droždie v ceste
               
               
                  1 – 5 g/100 g (2)
                  
               
            
         (1)  Európska norma EN 12821, 2009.
      
         (2)  Výpočet podľa receptu.